Защо, питат звездите, съдбата толкова често ни подхвърля жестоки шеги? Защо не е подсказала на малкия Лопепе, че в продължение на месеци и той и майка му са живеели без да подозират в двата противоположни края на един и същ бежански лагер? И кой е този звяр спотайващ се в най-тъмните подземия на човешката натура, който е в състояние да създаде изчадия способни да посегнат на детския живот? Да го изтръгнат като жива плът от ръцете на родителите му? Кои са тези животни, защо съществуват в 21 век и за какво им е това парче месо което бие в гърдите им?